
Dr.ing.Gheorghe Ciuhandu

R E F E R A T

privind aprobarea organigramei şi statului de funcţii  pentru  Serviciul Public Asistenţă Medicală Şcolară

Înfiinţarea Serviciului Public Asistenţă Medicală Şcolară s-a realizat prin preluarea prin transfer  de la Ministerul Sănătăţii a personalului şi bunurilor ce privesc asistenţa medicală desfăşurată în cabinetele medicale şi de medicină dentară din unităţile de învăţământ , în conformitate  cu prevederile O.U.G. nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale,  H.G. nr.56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale.

Potrivit prevederilor art. 21 din OUG nr.162/2008 :“ Autorităţile publice locale sunt responsabile de acoperirea cu servicii de asistenţă medicală în unităţile de învăţământ”. 
Modificarea statului de funcţii şi organigramei se impune în vederea creşterii eficienţei compartimentelor de specialitate şi organizării unui serviciu public de calitate. Astfel, în vederea organizării şi derulării optime a  activităţilor Serviciului Public Asistenţă Medicală Şcolară, propunem:
· transformarea posturilor de medici stomatologi în medici , întrucât medicii stomatologi nu mai sunt prevăzuţi distinct în anexele Legii nr.284/2010  privind salarizarea unitară a personalului plătit din fonduri publice, reîncadrarea lor făcându-se in funcţia de medic, fapt ce presupune concomitent şi transformarea posturilor, astfel :

· 12 posturi de medic stomatolog, gradul primar  se transformă în 12 posturi de medic, gradul primar

· 9 posturi de medic stomatolog, gradul specialist se transformă în 9 posturi de medic, gradul specialist

· 6 posturi de medic stomatolog se transformă în 6 posturi de medic ;
· reducerea  a  5  posturi vacante de medic primar, a unui post vacant de medic specialist  şi a 5 posturi vacante de medic  din cadrul Compartimentelor Asistenţă Medicală Şcolară şi Asistenţă Medicală Dentară Şcolară ;
· transformarea unui post de medic în medic specialist ca urmare a dobândirii gradului de specialist de către un medic din cadrul Compartimentului Asistenţă Medicală Şcolară;
· transferarea posturilor vacante de asistent medical de la Compartimentul Asistenţă Medicală Dentară Şcolară la Compartimentul Asistenţă Medicală Şcolară pentru asigurarea cu prioritate a asistenţei medicale în grădiniţe,  în conformitate cu prevederile Ordinelor Ministerului Sănătăţii nr.653/2001 şi 772/2004 ;
Având în vedere cele de mai sus, propunem aprobarea organigramei şi statului de funcţii pentru Serviciul Public Asistenţă Medicală Şcolară-  anexele nr.1,2 la prezentul referat

